କୋଲକାତା ୧୮/୩ଃ ପ୍ରସିଦ୍ଧ ବଙ୍ଗଳା ହାସ୍ୟ ଅଭିନେତା ଚିନ୍ମୟ ରାୟଙ୍କ ହୃଦଘାତରେ ମୃତ୍ୟୁ ହୋଇଯାଇଛି। ତାଙ୍କ ଦମଦାର ହାସ୍ୟ ଅଭିନୟ ପାଇଁ ତାଙ୍କୁ ଜଣାଯାଉଥିଲା। ତାଙ୍କୁ ମୃତ୍ୟୁବେଳକୁ ୭୯ବର୍ଷ ହୋଇଥିଲା।
ଗତକାଲି ରାତି ପ୍ରାୟ ୧୦ଃ୨୦ମିନିଟରେ କୋଲକାତାର ସଲ୍ଟ ଲେକ୍ ସ୍ଥିତ ଚିନ୍ମୟଙ୍କ ପରଲୋକ ହୋଇଛି। ୧୯୪୦ମସିହାରେ କୋମିଲ୍ଲାରେ(ବର୍ତ୍ତମାନ ବାଙ୍ଗଲାଦେଶରେ ଥିବା) ଜନ୍ମ ହୋଇଥିବା ଚିନ୍ମୟ ୧୯୬୬ରେ ତପନ ସିହ୍ନାଙ୍କ ଫିଲ୍ମ 'ଗଲ୍ପ ହୋଲେ ଓ ସୋତ୍ତି' ଫିଲ୍ମରୁ ଡେବ୍ୟୁ କରିବା ପୂର୍ବରୁ ବଙ୍ଗଳା ଗ୍ରୃପ ଥିଏଟରରୁ ନିଜ କ୍ୟାରିୟର ଆରମ୍ଭ କରିଥିଲେ।
ସେ 'ବସନ୍ତ ବିଲାପ','ଧନ୍ବି ମେ','ନନିଗୋପାଲେର ବିୟେ','ମୈାଚକ' ଏବଂ 'ସୁବର୍ଣୋ ଗୋଲୋକ' ଭଳି ଫିଲ୍ମରେ ଦମଦାର ହାସ୍ୟ ଅଭିନୟ କରି ଦର୍ଶକଙ୍କ ହୃଦୟ ଜିଣିଥିଲେ। ସେ ସତ୍ୟଜିତ ରାୟଙ୍କ 'ଗୁପି ଗାଇନେ ବାଘା ବାଇନେ'ରେ ମଧ୍ୟ କାମ କରିଥିଲେ।
